Kril

Kril je norveška riječ koja doslovno prevedena znači "mala riba". U užem smislu kril označava male rakolike životinjice, plankton odnosno pobliže zooplankton iz reda Euphausiacea.

 Opis vrste 
Najpoznatija vrsta je antarktički kril (Euphausia superba). Pojavljuje se u divovskim jatima. Njegova biomasa se procjenjuje na 379 miliona tona, pa je prema tome vjerovatno najuspješnija životinjska vrsta na Zemlji (za usporedbu, ukupna količina ulova ribe na svijetu iznosi oko 100 miliona tona).

On predstavlja osnovu cijelog ekosistema Antarktika i glavni izvor hrane kitova, tuljana, pingvina, lignji, albatrosa i drugih ptica. Kril naraste do 6 cm, težak je 2 grama i vjerovatno može živjeti oko 6 godina. Koža im je prozirna pa se nazire zeleni "želudac", znak kako se hrani pretežno fitoplanktonom i to dominantno algama kremenjašicama koje filtrira iz vode korpicama za lov.

Kril pretvara direktno primarni proizvod u relativno veliku životinjicu. Kril također može žeti fitoplankton direktno s donje strane ledenih santi. Na očima ima organe koji svjetlucaju žutozeleno svjetlo (bioluminiscencija) pa ih zato zovu još i svjetlucavi račići.

 Reference 

Kategorija:Zoologija
Kategorija:Morski organizmi
Kategorija:Ihtiologija